В оферираната от нас цена за изграждане на къщата са включени доставката и монтажът на външната дограма. Ние държим изключително много на качеството на обитаване и високата енергийна ефективност на предлаганите от нас къщи. Включената в офертата дограма е петкамерен PVC профил с шир. 70 мм, оборудвана е с троен стъклопакет с деб. 32 мм, който е изпълнен с нискоемисийно стъкло 4 мм + бяло стъкло стандартно 4 мм + стъкло „четири сезона“ 4 мм. Използваме само системите „Kommerling 70 AD” или „Trocal 70 AD”, за които разполагаме със сертификати от немска изпитателна лаборатория. Самият монтаж на дограмата се извършва от нас по специфичен начин, който позволява външната топлоизолация на къщата да бъде завършена с безкомпромисен детайл, като само по този начин може да Ви осигурим нужната гаранция. Така че краткият отговор на вашия въпрос е : не, не бихме допуснали в предлаганите от нас къщи да се използва дограма от други изпълнители.